section_heading: O sastavu
paragraph_text: Borknagar je 1995. godine osnovao Øystein Brun, tada još član death metal-sastava Molested, u doba kad mu je brutalna vanjština zvuka grupe dosadila. Øystein ga je osnovao kako bi istražio svoj melodičniji glazbeni stil, inspiriran black metal pokretom koji je u to vrijeme doživljavao veliki rast u Norveškoj te je pokušavao pogurati granice onoga što se smatralo "tradicionalnim" black metalom. Pisao je sve tekstove i glazbu za skupinu i okupio je mnoge poznate glazbenike kako bi svirali na njegovom projektu, poput Infernusa iz sastava Gorgoroth, Grima iz Immortala i Gorgorotha te Ivara Bjørnsona iz Enslaveda. Kada se Borknagaru pridružio i Garm iz sastava Ulver, Head Control System i Arcturus, projekt je zadobio veliku pozornost. Skupina nikada nije snimila svoj demouradak; oslanjajući se na činjenicu što ju čine mnogi poznati izvođači, jednostavno je zatražila ugovor za snimanje albuma od izdavačke kuće Malicious Records i zahtjev joj je bio ispunjen. Borknagarova glazba odmah je privukla mnogo obožavatelja i dobila pozitivne kritike. Godine 1999. Grim je počinio samoubojstvo predoziravši se tabletama za spavanje. Zamijenio ga je Justin Greaves koji je ubrzo napustio sastav i ubrzo mu se pridružio Asgeir Mickelson.